الفصل الثامن

الامثال الشعبية في اسدود

جميع الشعوب لها أمثالها وموروثها الشعبي. وهي ثمرة تاريخ طويل حافل بالأحداث والتجارب والحكايات. وتعتز الشعوب بهذا المخزون الغني بالمعاني والحكمة، وكثيرا ما تتخلل هذه الأمثال آدابها من شعر ونثر.

وفي محيطنا العربي، قلّما يخلو حديث أو نقاش خاص أو عام، اجتماعيا كان أم سياسيا، من استعمال بعض الأمثال للتدليل على صحة موقف معيّن أو لتدعيم رأي محدد وكأنها قاعدة ثابتة لا تحتمل النقض.

فالأمثال، بوجه عام، انعكاس جدّي لتاريخ الشعب بعاداته وتقاليده وقيمه ومعتقداته وسلوكياته في جميع مناحي الحياة الاجتماعية والاقتصادية والسياسية.

ولذلك رأيت أن يتضمن الكتاب هذه المجموعة من الأمثال الشعبية التي كانت سائدة في اسدود. وغالبا ما كان جزء كبير منها مشتركا بين معظم القرى في جميع أنحاء فلسطين خاصة والبلاد العربية عامة، مع قليل من الاختلاف في الكلمات حسب اللهجة والبيئة المحلية. كما رأيت أن أدوّنها بلهجة اسدود لأسباب لغوية وحتى لا تفقد رونقها وخصوصياتها وخدمة للباحثين من أهل اللغة والأدب.

|  |
| --- |
| أ  آب اللهاب |
| ابعد عن الشر وغني له (وغنيله) |
| ابن البط عوّام  ابن بطني بعرف رطني |
| ابن الحرام لا بنام ولا بخلّي غيره ينام |
| ابن العازة عكازه |
| ابن العم بينزّل العروس عن ظهر الفرس |
| إبن حرام مصفّى |
| ابو بيضة ما بيتقامش |
| اتجوز الأصيله ونام عالحصيرة |
| اتغدّى واتمدّى واتعشّى واتمشّى |
| اتلاقى المتعوس مع خايب الرجا |
| اتمسكن لما تتمكن (بتمسكن لما يتمكّن) |
| أجا الاقرع تَيْونّسْنا ، كشف عن قرعته وخوّفنا |
| اجا الحزين يفرح ما لقيش ليه مطرح (لقيلوش) |
| أجا مين يعرفك يا بلوط |
| أجا يكحلها عماها |
| إجاك الموت يا تارك الصلاة |
| اجت الحزينة تفرح ما لقيتش الها مطرح |
| اجت الطوبة في راس المعطوبة |
| اجت الفكرة وراحت السكرة |
| أجْرب زي الكلب (فلان زي الكلب الاجرب) |
| أجوا تيحذوا الخيل مدّ الفار رجْله |
| احنا دافنينه سوا |
| أخذ الجمل بما حمل |
| أخطب لبنتك قبل ما تخطب لابنك |
| أدعي على ولدي واكره اللي يقول آمين |
| إذا قلّت الخيل شدّوا ع الكلاب |
| اذار أبو الزلازل والامطار |
| اركز تنعمل لينا وليك سلطة |
| اسأل مجرّب ولا تسأل طبيب (ولا تنسى) |
| استكبرها ولو عَجرَة |
| إسعى يا عبدي تاسعى معك |
| إسْوَد زي غراب البين |
| اشتهيناها شهوة وطلعت مالحة |
| أصابع ايدك مش واحد |
| إصرف ما في الجيب يأتيك ما في الغيب |
| إصْفي النِيّة ونام في البَرّيّة |
| أصْفى من عين الديك |
| اضحك في عبك |
| إضحك في عبّك ، اللي صح لك ما صح لحد |
| أضرُب المربوط يخاف السايب |
| اطعم الثُم ( الفم ) بتستحي العين |
| اظرط في البحر عكّره |
| أعطي الخبز لخبازه ولو أكل نُصه |
| أعلي ما في خيلك اركبه |
| إعمل خير وما تندم |
| اعمل منيح (مليح) وارمي في البحر |
| أعور بين عميان مفتح |
| إعْور لا تجاقم (تعاند)  إفتح مخك وطقطق ذنيك |
| أفلس من قحبة في رمضان |
| الأقربون أولى بالمعروف |
| اقعد أعوج وأحكي صحيح |
| أكْبَر مِنّك بيوم أفْهم (أعْلم) منّك بسنة |
| إكرام الميت دفنه |
| إكْفي الجرّة علي ثمها (فمها) بتطلع البنت لأمها |
| أكل الحصرم بيدرس (يضرِّس) السنان  أكل الرجال ع قد أفعالها |
| أكل العنب حبه حبه |
| أكل ومرعي وقلة صنعة |
| أكلة وانحسبت عليك كل واملأ ( وبغّز) عينيك |
| إلْتَمّ المتعوس ع خايب الرّجا |
| إلحق العيّار لباب الدار |
| إلحق الغراب بيدلّك عالخراب |
| إلْعَب بالمقصقص تيجيك الطيّار |
| إلعب وحدك تطلع راضي |
| ألف قَلْبِه ولا غَلْبِه  الك ولاّ للذيب ؟ يخسا الذيب |
| |  | | --- | | الله بِحُط سرّه في اضعف خلقه | | الله بيكسر جمل عشان (علشان) عشوة واوي  الله ماببارك لا في الدية ولا في فيد لولية (الولية)  إلُه قرون زي قرون التيس |   امسك الجمل وخذ باجُه (سمسرة) |
| امشي في جنازة ولا تمشي في جوازة |
| أمله زي أمل ابليس في الجنة |
| إنْ عمّت المصيبة هانت |
| ان إكْرِهِت جارك غَيّر باب دارك |
| ان دخلت الملائكة خرجت الشياطين |
| ان طلع صيتك (طلع بختك) حط راسك ونام |
| ان طلعت دقن ابنك احلق (زيّن) دقنك |
| ان غاب البسّ (القُط) العب يا فار |
| إن غابت السباع لعبت الضباع |
| إن قوست باكر، خذ حصانك وسافر |
| إن قوست عشيّه ، دوّر ع مغارة دفيّه |
| ان كان صاحبك عسل ، ما تلحسوش كلّه |
| إن كبر ابنك خاويه |
| ان مطرت عابلاد بشّر بلاد |
| انا أمير وانت أمير ومين يسوق الحمير |
| انا غنيّة وبَحبّ الهديّة |
| أنا مغسِّل ، مش ضامن جنة |
| أنا واخوي ع ابن عمي وانا وابن عمي عالغريب |
| إنت فَصّل واحنا بنِلْبس |
| أنكر الحلّة وأثرها |
| اهل اسدود اهل الكرم والجود |
| أهل الحيا ماتوا |
| أهل السّماح ملاح. |
| اوّل الثمار بطّول لعمار (الأعمار) |
| أول الرقص حجلان |
| اوّل خيرك لا تطعميه لغيرك |
| أوّلُه دَلَع وآخره وَلَع |
| أوّلُه منافع وأخره مدافع |
| ايار شهر التوت والمشمش والخيار |
| إيد الحُر ميزان |
| إيد لحالها ما بتسحّج (بتصفق) |
| إيد وفرّغت في اختها |
| إيش بده الأعمى؟ قفة عينين (عيون) |
| الإيمان بيزحزح الجبال  ب |
| بِبْلَع جمل وبِزْوَر ببرغشه |
| بتعلم الزيانه في روس الحزانى |
| البحر غدار |
| البحر ما برمي إلا الميت |
| بدل ما تقول حو، اكسر إجرها (رجلها) |
| بدَّلوا النخلة بسخلة  بدنا السَلّ بلا عنب |
| بدنا ناخد زمانّا وزمان غيرنا ، يا الله حسن الختام |
| بدّه خبز مخبوز، وميّة في الكوز |
| البراطيل بتحل السراويل |
| برد الصيف أحدّ من السيف |
| البرد سبب كل عله |
| البِسّ بوكل عَشاه  بِسرق الكحل من العين |
| بشر الكاتل (القاتل) بالقتل والسارق بالفقر |
| بصلة الحبيب وليمة |
| بطلع منها زي الشعرة من العجين |
| البُعد جفا |
| البعرة بتدل ع البعير |
| بَعرة قتلت جمل (أو بعرة قتلت بعير ) |
| بِعمل من الحبة قبة  بكتل (بقتل) القتيل وبمشي في جنازته |
| بكرة في المشمش |
| البلاد طلبت أهلها |
| بموت الزمّار وأصبعه بلعب |
| البنات أكثر من الهم عالقلب |
| بنت عمك بتشيل همك  بنق وسخ وبطير عالي |
| بنقول ثور بقول احلبوه |
| بنمشي جنب الحيط وبنقول يالله الستر |
| بني ادم ما بتعلم الاّ من كيسه |
| بني آدم ما بيملا عينه إلا التراب |
| بودّيك البحر وبرجعك عطشان |
| بوس الكلب من ثُمه تتوخد غرضك مِنّه |
| بوس اللحى ضحك عالدقون |
| بيت السبع ما بيخلى من العظام |
| بيت الذيق (الضيق) بوسع مية صديق |
| بيت النقاش ما بعلاش |
| البيت ذيِّق والحمار رفاص |
| بِدُق الفسو وبوخذ ناعمه |
| بيش ما قالوا شالوا |
| بيض يكسّر بعضه |
| بيظة اليوم ولا ديك بكرة |
| بِظرط لحفه وبنام في البرد |
| بِعطي الحلق للي مالوش اوذان |
| بِعملوها الزغار (الصغار) وبِقعوا فيها الكبار |
| بِقطع إيده وبِشحد عليها |
| بِلقطها عالطاير |
| بين حانا ومانا ضاعت لحانا |
| بيِّن عذرك ولا تبيِّن بخلك |
| بُوكل من خيرنا وبِمدح غيرنا  ت |
| التاجر لما يفلِّس بدوِّر ع الدفاتر العتيقة  التجارة شطارة |
| تيتي تيتي زي ما رحتي زي ما جيتي  ث |
| ثلثين الولد لخالُه |
| ثور الله في برسيمة |
| ج  جاجة عفرت على راسها نفرت |
| الجار قبل الدار والرفيق قبل الطريق |
| الجار ما يستغني عن الجار |
| جارك القريب ولا اخوك البعيد  الجاهل عدو نفسه  الجايات أكثر من الرايحات |
| جحا أولى بلحم ثوره  جخة ع صنة |
| جِدِي لعب بعقل تيس  الجعان بحلم بسوق العيش |
| جمرة في القلب ولا دمعة في العين |
| الجمل ما بشوفش سلامته (سنامه)  الجمل ما بشوفش عوجة رقبته |
| الجمل مات وبنزعل عَ الرحل |
| الجنازة حامية والميت كلب |
| جنة من غير ناس ما بتنداس |
| الجنون فنون |
| الجود من الموجود |
| الجوز غايب والحال سايب  ح |
| الحاج بروح قدّوم برجع منشار |
| حاميها حراميها |
| الحبس للرجال |
| حجر فوق حجر يصير بيت |
| حخليك تمشي عالعجين متلخبطوش |
| الحذر ما برد القدر |
| حرِّص ولا تخوِّن  حسّبت الباشا باشا، لقيت الباشا زلمة |
| الحسود لا يسود |
| حطيت إيدك عالجرح |
| حظه بيفلق الحجر |
| حقود زي الجمل |
| الحكي مش زي الشوف |
| حلم الجعان عيش |
| الحمار حمار ولو تربى بين الخيل |
| الحيطان الها اوذان  خ |
| الخال مخلّى والعم مولّى |
| الخال والد |
| خالف تعرف |
| الخايف الدنيا ما بتسعه |
| الخايف بيتزاول من خياله |
| الخايف بيشوف الدنيا زوالات |
| الخبز الحاف بربي الكتاف |
| خد ومتعود عاللطيم |
| خذ الأصايل ولا تهاب الفصايل |
| خذ من التل بيختل |
| خذوا فالها من أطفالها |
| خظ (خض) الميه ما بطلّع زبده |
| خف تعوم |
| خلّي زيتنا في طحينّا |
| خلّي كل واحد يقلع شوكه بيده |
| خلّيك بعيد عن طوشة العميان عشان ما تنصاب  خليك مع العيار لباب الدار |
| خلّيه يبلّط البحر |
| خوش بوش |
| خير البر عاجله  خيرٍ تعمل شرٍ تلقى |
| خير يا طير، لو كان فيه خير ما رماه الطير |
| خيرها في غيرها |
| الخيل الأصيلة بتجيب في الآخر |
| الخيل إن طال قعادها بتبغّل  د |
| الداخل مفقود والخارج مولود |
| دايرة عَ حل شعرها |
| دِبُّه من فوق الحيط بينزل واقف |
| دَبُّور وزنّْ ع خراب عشه |
| الدراهم مراهم |
| الدِّست ( القدر) ما بيركب الاّ عَ ثلاث |
| الدفا عفا ولو بعز الصيف |
| دمّه ثقيل زي دم البق |
| الدنيا مع الواقف |
| الدنيا يوم عسل ويوم بصل |
| الدهن في العتاقي |
| دوده من عوده |
| دوده منّه فيه |
| دور مع الدرب ولو دارت وخذ بنت العم ولو بارت |
| ديار الظالمين خراب... واحنا وإياهم والزمان طويل |
| الديك الفصيح في البيضة بيصيح |
| الديك ع مزبلته بصيح  ذ |
| الذبّانة ما بتموّت بَسّ بتميّع النّفس |
| فَقَدْنا القط أجانا ينط |
| ذنب الكلب أعوج ولو حطيته في ستين ملزمة  ر |
| راح جرو ورجع كلب |
| راح يرط واجا يرط |
| راحت السَكْرَة وأجت الفَكْرَة |
| الراس اللي ما فيه كيف حلال قطعه |
| رافق السعيد تسعد |
| رافق السيف ولو بتنقطع ايدك |
| ربّنا لما بيبلي بعين |
| رُبّوا رُبّوا زيت. |
| رَبّي ياخايبة للغايبة. |
| الرجال بِفعالها |
| الرجال بتسامح بس ما بتنساش |
| الرجال مخابر ما هي مناظر |
| رجعت حليمة لعادتها القديمة |
| الرِّجل بتدب مطرح ما بتحب |
| رزق المهابيل ع المجانين |
| ز  زاد الطين بلّه |
| زبال وفي ايده ورده  زرعنا شجرة اللو طلعت يا ريت |
| الزعل عَ قدّ الأمل  الزعل عَ قدّ العشم |
| الزلام عند حاجتهم نسوان |
| الزلمة برتبط من لسانه |
| الزلمة هو اللي بيستر حاله وعياله |
| الزلمة هو اللي بيقدر ع وقته |
| زمان القمر ما بان |
| زوادة الشبعان أربعين لقمة |
| زوان القريب ولا قمح الغريب |
| زي الأطرش في الزفة |
| زي البقر ، اللي بتبوّل عالمدواد |
| زي البوم ، ما بنعق الاّ بالخراب |
| زي الجاجة ، اللي ما بتحكمش ع بيضها |
| زي الجراد ، مغطي عين الشمس |
| زي الدبور ، ما في عسل  زي سلاقه ، ما ذاقه |
| زي السمك ، الكبير بوكل الصغير |
| زي الغراب ، ما بدعي إلا بالخراب |
| زي القرود ، طاعة من غير أدب |
| زي الكلب ، بتشاطر ع باب داره |
| زي الكلب ، بعوّي من بعيد لبعيد |
| زي الكلب ، بيشمشم وهو ماشي  زي الاطرش في الزفة |
| زي اللي ببيع المية في حارة السّقّايين |
| زي اللي ببيع بقرته وبِلحقها بالطوس |
| زي اللي بشتري سمك في بحر |
| زي اللي بيوصّي الذيب عَ الغنم |
| زي اللي راح للجامع لقيه مسكّر، قال أجَت منك ما أجت منّي |
| زي اللي مفحّج عَ مِية خازوق |
| زي المنشار عالطالع بوكل وعالنازل بوكل |
| زي أم العروس فاضيه مشغولة |
| زي حراث الجمال اللي بتحرثه بدّبكه |
| زي طالب الدبس من طيز النّمِس |
| زي ما راح زي ما اجا ، ايد ورا وايد قدام |
| زي مصيّفة الغور ، لا صيفة صيفت ولا عرض نابها |
| الزيارة غارة |
| الزيت مسامير الرُكَب  س |
| ساعة الحظ ما بتتفوتش |
| ساعة لقلبك وساعة لربك |
| سألوا فرعون إيش اللي فرعنك ، قال ما لقيت حد يردني |
| ساير الناس تكسبهم |
| سبع صنايع والبخت ظايع |
| سجرة لو ، زرعناها ما طلعتش |
| السفينة لما يكثروا رُبانها بتغرق |
| السكافي حافي, وباب النجار امخْلَوع |
| السكوت علامة الرضا |
| سلاح المرأة دموعها |
| سمحناله ، فات وفوت حماره |
| السمكة أوْل ما بتفسد من راسها |
| سَنة الزرزور أحْرُث البور |
| سنة القطا بيع الغطا  ش |
| الشاطر وذراعه |
| شاور غيرك وارجع لشور راسك |
| شايب وعايب |
| شباط الخباط ما فيه لا قيد ولا رباط |
| شباط اللبّاط بيخنق العجل بالرباط |
| شباط ما عليه رباط |
| شحَّاد ومشارط |
| الشراد ثلثين المراجل ، والموت مش نعاس |
| شَعَرة من جلد الخنزير كسبة |
| الشعير في الخابية والحمار في البايكة  شهوة وطلعت مالحة  ص |
| صابح القوم ولا تماسيهم |
| صابون العرب لحاها |
| صاحب الحاجة أرعن (أوأهبل) |
| صار بينّا عيش وملح |
| صام صام وأفطر ع بصلة |
| صباح الخير يا جاري ، أنت في حالك وأنا في حالي |
| صباحه بقطع الرزق |
| الصبر مفتاح الفرج |
| صُدفة خير من ميعاد |
| الصديق عند الضيق |
| الصراحة راحة |
| الصرارة بتسند حجر |
| الصلح سيّد الأحكام |
| صوص التين بِظل ينين |
| الصوم من غير صلاه زي الراعي من غير عصاه |
| الصياد بتقلّى والعصفور بتفلّى |
| صيت الغنى ولا صيت الفقر  ض |
| الضحك بلا سبب من قلة الادب |
| ضْرب الحبيب زبيب ، وحجاره قطين |
| ضَرب عصفورين بحجر |
| ضَربني وبكى وسبقني واشتكى |
| الضُّرة مرة |
| ضُرّتها من سُرِّتها |
| الضيف أسير المحلّي |
| ضيف الضيف ضيف |
| ضيف المسا مالوش عشا |
| الضيف قليل الأصل بوكل من الباطيه وبيتف فيها  ط |
| طارت الطيور بأرزاقها |
| الطاقة اللي بتجيك منها الريح، سدها واستريح |
| طاوع البوم بيدلّك عالخراب |
| الطايح رايح |
| طباخ السم بيذوقه |
| الطبخة لما يكثروا طباخينها بِتشيط  طعامك من فاسك وقرارك من راسك |
| الطفر بيعمي البصر |
| الطلب غالي والثمن رخيص |
| طلع عَ لساني شعر من كثرة الحكي معاه |
| طِلِع من تحت الدلف لتحت المزراب |
| طلعت حجة بفرجة |
| الطلَق اللي ما بصيب بدوِش  طماع وقليل حساب  الطمع ضر ما نفع |
| طمعه قتله  طنجره ولقيت غطاها |
| طوشة خرسان وعزومة عميان |
| الطول طول النخلة والعقل عقل سخلة  طول البال ببلغ المنال |
| الطيور على أشكالها تقع  ظ  الظرب (الضرب) في الميت حرام |
| الظِفر ما بِطلع من اللحم  ع |
| عامل زي ديك الحبش ، ماشي ونافش ريشه |
| العتب عَ النظر |
| العجلة من الشيطان والتأني من الرحمن |
| عذر أقبح من ذنب  العِرِس في عمُّورية وأهل البريج بترزع |
| العِرِق دَسّاس  عساقيلها زي عساقيل ابو سعد |
| العصا لمن عصا |
| عصفور في اليد ولا عشرة عَ الشجرة |
| العطشان بيكسر الحوض |
| عظمُه رقيق زي عظم الصوص |
| العقرب لا تقرب |
| عقلُه زي خُرْم لبره (الابرة) |
| علمناهم الشحدة سبقونا عَ الابواب |
| عَ قد لحافك مد اجريك (رجليك) |
| عَ قد نيتك ترزق |
| عمر الدم ما بصير مَيّة |
| عمر الشقي بقي |
| عند البطون تغيب الذهون |
| عند العقدة وقف المنشار (أو النجار) |
| العنزه الجربا ما بتشرب إلّا من راس العين |
| عنزة ولو طارت |
| عيان شايل ميت وعريان بِطارد امشلّح |
| عيّانّ ما بيشيل ميت |
| عين الحسود فيها عود |
| العين الفارغة ما بملاها الا التراب |
| العين اللي بتوكل |
| العين بصيرة واليد قصيرة |
| العين ما بتعلاش عَ الحاجب |
| عيني عليه واتفوه عليه  غ |
| غالي والطلب رخيص |
| الغالي يرخصلك |
| الغايب ماله نايب والنايم غطوا راسه |
| الغربال ما بسدّش عين الشمس |
| الغربة بتقل الأصل |
| الغرقان بتعلق في قشه  الغرقان بتعلق في حبال الهوا |
| الغريب لازم يكون أديب |
| غُلُب وستيرة ولا غُلُب وفضيحة |
| الغلط راكبك من ساسك لراسك |
| غلطة الشاطر بمية غلطة |
| الغنيّ بِغنّوله والفقير بِطبلوله |
| الغنى ، غنى النفس |
| الغولة عندها عرس ، يا دوب يقديها ويقدي ولادها  ف |
| الفاضي بِعمل قاضي  الفالج لا تعالج |
| فخَّار يكسر بعضه |
| فرخ البط عوام |
| الفرس من خيّالها |
| فضي القرد لمعط الجلد |
| الفقير، فقير العقل |
| فلان ابو زيد خاله |
| فلان اخسارة فيه الخبز اللي بوكله |
| فلان اخو اخته |
| فلان اعوج زي ذنب الكلب |
| فلان إن راح عَ البحر بنشفه |
| فلان بأدبه مش بثوبه |
| فلان بده عرس ويرقص فيه |
| فلان بدور عَ الشر دواره |
| فلان بركته زي بركة الميّة في السّل |
| فلان بطنه ملان ع فلان |
| فلان بعمل من الحبة قبة |
| فلان بعملّك البحر مقاثي |
| فلان بقاتل في ذبّان وجهه |
| فلان بير مالوش قرار |
| فلان بيسمع وبِطنش |
| فلان بيعمل السبعة وذمّتها |
| فلان بِعوم في شبر ميّة |
| فلان بِقرص من تحت لتحت زي حية التبن |
| فلان بنام بدري زي الجاج |
| فلان بُوخذ الهدية وبكسر الزبدية |
| فلان بُوخذك البحر وبِرجعك عطشان |
| فلان بُوكل البيضة وقشرتها وبِنكر زكاوتها |
| فلان بيوكل من الباطية وبتف فيها |
| فلان جلدُه متمسح |
| فلان جمل المحامل ، لا بِحكي ولا بِشكي |
| فلان حمار شغل |
| فلان رِجِل في القبر ورِجِل برة |
| فلان رِجْلُه في الركاب  فلان زي البرد سبب كل علة |
| فلان زي الجمل اللي بعرج من شفته |
| فلان زي الحرباية ، كل ساعة بلون |
| فلان زي الخاتم في الاصبع |
| فلان زي السمك إن طلع من الميه مات |
| فلان زي اللي راح يحج والناس مْرَوْحَه |
| فلان زي حية التبن ، بيلسع وبتخبا |
| فلان زي طحين الذرة ، ملوش عرق |
| فلان زي فص الغفلة |
| فلان زي نص انصيص |
| فلان سقطت ورقته |
| فلان شبعان من ليلة عرسه |
| فلان شوفته بتذيق (بتضيق ) الصدر |
| فلان طلع النا في السّحبة |
| فلان طلعت ريحته |
| فلان عامل له عملة |
| فلان عامود الخيمة |
| فلان عايش من قلة الموت |
| فلان عينه فارغة |
| فلان في بطنه جمل وبطالب بجدي |
| فلان قليل الخواص ، بيسوّد الوجه |
| فلان كرشه مليان جفاظع (ظفادع) |
| فلان كل ساعة في حال |
| فلان لا بِهش ولا بِنش |
| فلان لا للسدة ولا للهدة |
| فلان لا للسيف ولا للضيف |
| فلان لا منُّه ولا كفاية شره |
| فلان لسانه (كلامه) حلو ، بِطلّع الحية من بيتها  فلان لسانه ملس وقلبه نجس |
| فلان لو تذبحه ، ما بنزل منه نقطة دم |
| فلان ما بِسْوى ملوة ذانه تبن |
| فلان ما بِثْمر معاه المعروف |
| فلان ما بعرف العنزة من وين ظرطت |
| فلان ما بعرف ثلث الثلاثة |
| فلان ما بميز بين التمرة والجَمْرة |
| فلان ما بِخلي المركب ساير |
| فلان ما بِسْوى الخبز اللي بوكله |
| فلان ما بِقطع عِرِق ولا بسيَّح دم |
| فلان مخوّل ومعمّم |
| فلان مسحوب من لسانه  فلان مسكين زي الصوص |
| فلان مش عارف وين الله حطه |
| فلان مولود ليلة القدر |
| فلان ميخذ الدنيا بالعباطه |
| فلان ناقصه ذيل |
| فلان وردة في مزبلة |
| فلان وردة من زرده |
| في آب ، اقطع القطف ولا تهاب |
| في آذار ، مرّة اشميس ومرّة امطار |
| في تمّوز ، بتغلي الميّة في الكوز |
| في شباط ، بقعد البسّ من غير رباط |
| في نيسان ، بتبلّل الحرّاث والفدّان. |
| في الوجه خيه وفي القفا حيه  ق  قاريين عَ شيخ واحد |
| قال له بَغطسْلك ، قال له بَسْريلك |
| قالوا الجمل بنط الميذنة ، قلنا هاي الجمل وهاي الميذنة |
| قالوا عدّ غنماتك ياجُحا ، قلّْهم (قال لّهم) واحدة نايمة وواحدة قايمة  قالوا للحرامي إحلف ، قال أجا الفرج |
| القِدرة ما بتركب الاّ عَ ثلات |
| القرد في عين امه غزال |
| قرد موالف ولا غزال مخالف |
| القرش الابيض لليوم الأسْوَد |
| القَرعة بتتباهي بشعر بنت اختها (أو بنت خالتها) |
| القشه اللي قطمت (قصمت) ظهر الجمل (البعير) |
| قُصُر ذيل يا ازعر |
| قلبي عَ ولدي انفطر ، وقلب ولدي عليّ حجر |
| قلّة الجواب جواب  قِلْة العقل تزرع في البرص بطيخ |
| قليل البخت بِلاقي العظم في الكرشة |
| قليل العقل بِرضيه الكلام |
| القهوة بالسن ، والشاي بالدور |
| القهوة خص ، والشاي قص |
| قُل له في وجهه ولا تغشه |
| قيس قبل ما تغيص |
| ك |
| كَبّ القهوة فال خير |
| كبير القوم خادمهم |
| لكبير (الكبير) طبيب نفسه |
| كُثر التكرار بِعلّم لحمار |
| كثر الشد برخي |
| كثر الطمع ضر ما نفع |
| الكذب حبله قصير |
| الكذب ملح الرجال |
| كرمال عين تكرم مرج عيون |
| الكريم لا يهاب الزاد |
| الكف ما بلاطم مخرز |
| كل أكل الجمال وقوم قبل الرجال  كلّ الديوك صاحت ما بقي الاّ ممعوط الذنب |
| كلّ تأخيره فيها خيره |
| كل جديد ولو (له) بهجة |
| كل زمان إلُه دولة ورجال |
| كل شاة معلّقة من عرقوبها |
| كل شمس إلها مغرب |
| كل شي قُرضه ودين حتى دمعة العين |
| كل شي قسمة ونصيب |
| كل شي إلو أول والو آخر |
| كل شيخ وليه طريقته |
| كل طويل هبيل وكل قصير غشيش |
| كل عقدة ولها حلال |
| كل فولة والها كيالها  كل قبيله ولها هبيلة  كل اللي بِعجبك ، والبس اللي بِعجب الناس |
| كل من هو في قطِّينه بقَطِّن |
| كل ميزان والو كيّاله |
| كل واحد بقرِّب النار من قرصه |
| كل واحد بنام عَ الجنب اللي بِريحُه |
| كل واحد بِتعلم من كيسه |
| كل واحد بِغني عَ ليلاه |
| كل واحد ذنبه عَ جنبه |
| كلام الليل مدهون بزبده ، لما بِطلع عليه النهار بِسيح |
| الكلام ليكي يا جارة واسمعي يا كِنّة |
| كلامه زي قواديس البيارة ، واحد طالع وواحد نازل |
| كلب الشيخ شيخ |
| الكلب بتحالى عَ باب داره |
| الكلب بيشم ريحة صاحبه |
| الكلب بيظل كلب ولو طوقته بالذهب |
| الكلب خلف جرو، طلع أنجس من أبوه |
| كلب فالت ولا عشرة مربوطين |
| كلب قايم ولا سبع نايم |
| الكلب ما بِعض ذنب اخوه |
| كلب يعوّي معاك ولا عشرة عليك |
| كُلشي في وقته حلو  كلمة الحق بِزَّوِّر |
| كلمة يا ريت ما بتعمِّر بيت |
| كله عند العرب صابون (أو قطين) |
| كُنْت راعي وطلّعني ذراعي |
| كون نسيب ولا تكون قريب |
| كيل القرايا ما اجاش عَ كيل السرايا  ل |
| لا ترمي حجر في البير اللي بتشرب منه |
| لا تشتري حمارة وأمها في الحارة |
| لا تعرِّف الشحّاد باب دارك |
| لا تقول للأعور، أعور في عينه (أو وجهه) |
| لا تقول للمطبل طبّل ، ولا للمغني غني ، حتى يغنّي لحاله |
| لا دخان بدون نار |
| لا عين تشوف ولا قلب يحزن |
| لا هامل هم دنيا ولا عذاب آخره |
| لا يموت الذيب ولا تفنى الغنم |
| لازم لُه فركة ذان |
| لبّس البوصة بتصير عروسة |
| لحم كلاب في ملوخية |
| لسانك حصانك ، ان صنته صانك ، وان هنته هانك |
| لسانُه بتْبرّا مِنّه |
| لسانها بِطلِّع الحية من بيتها |
| لعب الفار في عِبُّه |
| اللقمة بتكون في ثُمَّك بتقسم لغيرك |
| لقمة هنية بتكفِّي مِية |
| لاقيني ولا تغدّيني |
| الصباح رباح |
| لما بتقع البقرة بتكثر سكاكينها |
| لما بتقع البقرة بكثروا السلاّخين |
| لما شاب راح ( ودّوه ) الكتاب |
| لما ما لقيوا عيب في الورد ، قالوا يا احمر الخدين |
| لما نشوف الصبي بنصلي عَ النبي |
| لما يقع القدر بعمى البصر |
| لو بدها تشتي لغيمت |
| لو تجري جري الوحوش غير رزقك ما تحوش |
| لو كان فيه خير ما رماه الطير |
| لو يسلم من الجرب ليعُض |
| لولا الغيرة ما حبلت الأميرة |
| لولا الغيرة ما حبلت النسوان |
| لولا الكاسورة ما عمرت الفاخورة  لولا كمي ما أكل ثمي |
| اللي استحوا ماتو |
| اللي الله بيحبه ، الناس بِتحبه |
| اللي الله عليه ، العبد عليه |
| اللي أوله شرط آخره رضا |
| اللي إيده في الميه مش زي اللي ايده في النار |
| اللي ببحش جورة الشر بوقع فيها |
| اللي ببلاش كثّر منه |
| اللي ببيعك بيعه ، واللي بِطلب الجفا زيده |
| اللي بتجوّز امّي بصير عَمّي |
| اللي بتوضى بدري بصلّي حاضر |
| اللي بخاف من القرد بطلع له |
| اللي بدك تحيّره خيره |
| اللي بدلّل ع بضاعته بتبوظ (بتخسر) |
| اللي بدو الجمل بِعلّي باب داره |
| اللي بسد ديونه بتنام عيونه |
| اللي بسرق البيضه ، بسرق الجاجة |
| اللي بسرق الجاجة ، بسرق الجمل |
| اللي بصبر بنول |
| اللي بطبّل لك زمّر له |
| اللي بعمل مليح (خير) بلقاه قدامُه |
| اللي بعيش بشوف ، واللي بلف بشوف اكتر |
| اللي بغربل ، الناس بنخّلوه |
| اللي بلاعب القط ، بصبر عَ خرابيشه. |
| اللي بوكل الظرب ، مش زي اللي بِعدُّه |
| اللي بوكل ع ضرسه بنفع نفسه |
| اللي بِطَّلع للي أعلى منه بتنكسر رقبته |
| اللي بيته من قزاز ، ما بيراجم الناس بحجار |
| اللي بيحضر السوق بيتسوق |
| اللي بيحضر عنزته بتجيب توم |
| اللي بيحفر حفرة بِقع فيها |
| اللي بٍخاف من الغول بٍطلع لُه |
| اللي بيديه شوك خليه يطلْعُه |
| اللي بِركن عَ رغيف جاره بيموت من الجوع |
| اللي بِزرع ريح بِحصد زوابع |
| اللي بتِزرعُه بتحصده |
| اللي بِستحي من بنت عمه ما بِجيب اولاد |
| اللي بيسمعش منك اتركه عنك |
| اللي بِشتريك اشتريه |
| اللي بِطلع من داره بِقل مقداره |
| اللي بيقدم السبت بِلاقي الأحد قدامُه |
| اللي بيقرب من الدست بيدّغّم |
| اللي بيقع من السما بتتلقاه الأرض |
| اللي بينكب اطحينة في النتش ، بِصعب عليه لّمه |
| اللي بوكل من سفرة السلطان ، بيضرب بسيفه |
| اللي خلّف ما مات |
| اللي شاف احبابه نسي اصحابه |
| اللي عقله في راسه بعرف خلاصه |
| اللي علّته مصاري بتبرا |
| اللي عنده حنة بحني طيز حماره |
| اللي عنده فلفل برش عالعدس |
| اللي عينه فارغة ما بشبع |
| اللي فات مات |
| اللي في القدرة بتطوله المغرفة |
| اللي في بطنه عظام ما بنام (أو بتحسس ) |
| اللّي قبّع قبّع واللّي ربّع ربّع  اللي ما بجوَّز من ملته ، بموت بعلته |
| اللي ما بحضر عنزته بتجيب تيس |
| اللي ما بروى من كفُه بموت عطشان |
| اللي ما بشبع في بيته ، يا طول جوعه |
| اللي ما بعرف الصقر بشويه |
| اللي ما بعرفك بجهلك |
| اللي ما بيجي معك ، روح معه |
| اللي ما بيخاف ما بخوّف |
| اللي ما بيشوف من الغربال أعمى |
| اللي ما بيقدِّر العواقب ، مالُه في الدهر صاحب |
| اللي ما بِقدر عَ الحمار بِنط عَ البرذعة |
| اللي ماله بخت لايتعب ولا يشقى |
| اللي مالوش خير في قديمه ، مالوش خير في جديدُه |
| اللي مالوش كبير ، بشتري له كبير |
| اللي مالوش كبير ، بيقع في البير |
| اللي متغطي بالزمان بردان |
| اللي مش كارُه يا ناره |
| اللي مش متعود عَ البخور ، بتنحرق دقنه. |
| اللي معاه مصاري بِدّلّل |
| اللي معوش ما يلزموش |
| اللي مكتوب عالجبين لازم تشوفه العين |
| اللي من إيدُه ، الله يزيده |
| اللي يجاور الحداد بنكوي بناره |
| اللي يصاحب القوم أربعين يوم يصير منهم |
| اللي بِطاول الأطول منه بِتعب |
| اللي بِعيش بشوف صاحبه |
| اللي بِنسى أصله ، ما الُه أصل |
| م |
| ما اترشش عَ المُر سكر |
| ما اسعدنيش القرد ، تيسعدني ابنُه |
| ما اطقع من عمار إلا عميرة |
| ما اكذب من شابٍ تغرب الاّ شايب ماتت اجيالُه |
| ما باليد حيلة |
| ما بتعرف خيري إلا لما تشوف غيري |
| ما بتيجي المصايب إلا من الحبايب (أو القرايب) |
| ما بحسد المال الا أصحابه |
| ما بشخ علي الإيد المجروحة |
| ما بصير العدو حبيب الا لما يصير الحمار طبيب |
| ما بصير نسب وقشب |
| ما بطلع من دار المطبلين غير المزمّرين |
| ما بعد الضيق الا الفرج |
| ما بعرف الطمس من الخمس |
| ما بيحرث البلاد الاّ عجولها |
| ما بيحك جلدك زي ظفرك |
| ما بيعجبه العجب ولا الصيام في رجب |
| ما بِغطي العين الا الجفن |
| ما بوقع في الفخ الا العصفور الحذري |
| ما تدعي ع الشجرة الا بفرع منها  ما توصيش حريص |
| ما حدا بِموت بخاطره |
| ما حدا بقول عن زيته عكر |
| ما حدا بيشتري سمك في بحر |
| ما حدا بِموت ناقص عمر |
| ما حدّش بيسد في جورة حد |
| ما سبّك الاّ اللي بلّغك |
| ما شفتش لا الجمل ولا الجمّال |
| ما عمر مديون انشنق |
| ما عنده لحية امشّطه |
| ما عندوش من اقريش خبر |
| ما في اشي ابلاش غير العمى والطراش |
| ما في إشي بستحي من أوانه |
| ما في دخان من غير نار |
| ما في سجرة ما هزها الهوا |
| ما في طلعة الاّ بعدها نزلة |
| ما فيش اشي بيجي من الغرب يُسّر القلب |
| ما كل من ركب الخيل خيّال |
| ما له فيها لا ناقة ولا جمل |
| ما كل من ركب الفرس فارس |
| ما هوش مقطوع من سجرة |
| ماشي وبِتمختر زي ديك الحبش  المال بِجُر مال والفقر بجر قمل وسيبان  مال جابته الرياح توخذه الزوابع |
| المال الحرام ما بِدوم  مال الخسيس بِروح لموازين ابليس |
| مالوش لا في الطحين ولا في العجين  مجنون برمي حجر في بير ، مية عاقل ما بطلْعوه |
| مجنون يحكي وعاقل يسمع |
| مربط عنزه في دارك ، ولا في قصر جارك |
| المَرَة (المرأة) الشاطرة بتغزل برجل حمار |
| مرة قشرة ، وجهّا نحس |
| مرة كعبها أخضر |
| المرة يا بتعمّر البيت يا بتخرّبُه |
| المسامح كريم |
| مش فاضي أحُكّ راسي |
| مش كل الطير بِتّاكل لحمه |
| مش كل الوقعات زلابية |
| مش كل مرّة بتسلم الجرّة |
| المصاري ما حد بشبع منها |
| مطرح ما بترزق الزق |
| المِعْدة بيت الداء |
| معك قرش بتسوى قرش |
| مفتاح الشر كلمة |
| المقروص بِخاف من جرّة الحبِل |
| المكتوب باين من عنوانه |
| من بره ارخام ومن جوه اسخام |
| من جد وجد ، ومن زرع حصد |
| من دقن اعبيد افتلّه قيد |
| من دهنه قلّي لُه |
| من راقب الناس مات هماً |
| من طقطق لسلامو عليكو |
| من طينة بلادك ليّس اخدادك |
| من علمني حرفاً كنت له عبداً  من فات قديمه تاه |
| من قلة الخيل شدوا عالحمير |
| من قلّة اهْداهم صار صيفهم اشْتاهم |
| المنحوس منحوس ولو علقوا عَ راسه فانوس |
| الموت مع الناس رحمة |
| الموجود ما هو غالي |
| مية أمْ تبكي ولا أمّي تبكي |
| الميّة بتكذّب الغطّاس  ن |
| النار بتخلِّف رماد |
| النار ولا العار |
| الناس اللي استحوا ماتوا |
| ناس بوكلوا جاج وناس بقعوا في السياج |
| نام دافي بتصبح متعافي |
| نام يا كديش تيطلع الحشيش |
| نَبِح الكلاب ما بوقّف السحاب |
| نص البطن بِغني عن ملاته |
| النظافة من الإيمان |
| نوم السراري للظحى (للضحى) العالي |
| نوم الظالمين عبادة |
| نيّاله من وفّق راسين بالحلال  ه |
| همّ البنات للممات |
| الهمّ ما ترك له لقمة هنيه ولا نومة رضيه |
| اهوايتين في الراس بتوجع |
| هين قرشك ولا تهين نفسك  و |
| واحد حامل دقنه والثاني تعبان منها |
| الواحد ما بِشبع الاّ في داره |
| والله فلان غاب وجاب |
| والله لورّيك نجوم الظحى |
| واللي قالها الخليلي |
| وجع الأسنان دواه الخلع |
| وجع ساعة ولا كل ساعة |
| الوجه السمح فيه الربح |
| الوجه اللي بتعرفه أحسن من الوجه اللي ما بتعرفوش |
| وجهّا بحمِّض اللبن |
| وجهك ولا وجه القمر |
| وجهُه بقطع الخميرة من البيت |
| وجهه بنشف البحر  وحهُه ما بضحكش للرغيف السخن |
| وجهُه زي وجه البوم |
| الوحدة عبادة |
| الورد بِطلع من الشوك  ولدك سعدك |
| الولد فرحة ولو أجا قد القّمحة |
| الولد ولد ولو صار قاضي بلد  ي |
| يا أرض اشتدي ما عليكي قدي |
| يا الله حسن الختام  يا باحش جورة الشر يا واقع فيها |
| يا بخت من زار وخفف |
| يا خبر اليوم بحقه بكرة ابّلاش |
| يا خسارة البز اللي رضّعك |
| يا داخل بين البصلة وقشرتها ما بنوبك الاّ صنتها |
| يا رايح كثّر الملايح  يا روح ما بعدك روح |
| يا صابت يا خابت  يا طالب الدبس من طيز النمس ، يكفيك شر العسل |
| يا طالب الزود يا واقع في النقصان |
| يا ظالم الك يوم ، ويا مظلوم الك الله |
| يا مسترخص اللحم ، عند المرق تندم |
| يا ميخذ القرد عَ ماله ، بِروح المال وبِبقي القرد عَ حاله |
| ياشايف الزول يا خايب الرجا |
| ياما تحت السواهي دواهي |
| ياما في الحبس مظاليم |
| ياما هالجمل كسر بطيخ  يا هارب من قظاي ، مالك رب سواي |
| يخزي العين |
| اليد قصيرة والعين بصيرة |
| يم ، يا بتطخه يا بتكسر مخه! |
| يوم الفرح شلِف (خطف) |
| يوم الفرحة ما بتفوَّت ولو عَ قطع الراس |
| يوم ليك ويوم عليك |

\*\*\*

حزا زير (فوازير): الإجابة

اشي قد الكفّ بُقتُل ميّة وألف؟ .................................................. المشط

خيار اسمه ، اخضر جسمه ، الله لا يعرفك اسمه ، ايش هو؟ ................ الخيار

طوال ذنيها ، عوج قرنيها ، الله لا يهديك عليها ؟ ............................ العنزة

طويل طويل ما بطول بز البقرة ؟ ............................................. الطريق

عبدة في راسها عقدة ؟ ......................................................... البيتنجانة

عمة لك ، أخت لابوك ، خال ابنها ، إيش بقربلك؟ ........................... أبوي

حاجة إن أكلت بتعيش ، وان شربت بتموت ................................... النار

كلها قد الاصباع ، وبتجر وراها مية باع ...................................... الإبرة

بير مشيد ما له قاع .............................................................. البيضة

حاجة كل ما أخذت منها بتكبر ، وكل ما حطيت فيها بتصغر ................ الحفرة

كله قد الكبيبه ، وشواربه عليها الهيبه .......................................... ثمرة الصبر

حامله ومحموله ، وناشفه ومبلوله ............................................... المركب

تولِّد كل يوم ميه ، وتشكي من قلة الذريه ....................................... البقة

طاسه طرنطاسه ، في البحر غطاسه ، من جوه لولو ، ومن بره نحاسه ..... الرمانه

حمزة ، قمز قمزه ، لحقوه خمسه ، مسكوه اثنين ............................... البرغوث

\*\*\*